

 **REPUBLIKA HRVATSKA**

**VA RAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/20-01/13**

**URBROJ: 2186/03-02-20-1**

**Cestica, 04.06.2020.**

 Na temelju članka 30. Statuta Općine Cestica („Službeni vjesnik Varaždinske županije“ br. 17/18 i 11/20) i čl. 39. Programa poticanja razvoja malog i srednjeg poduzetništva Općine Cestica za razdoblje 2018. – 2021. Općinsko vijeće Općine Cestica na svojoj 18. sjednici održanoj dana 04. lipnja 2020. godine, donosi:

**ODLUKU**

 **o izmjenama i dopunama Programa poticanja razvoja malog i srednjeg poduzetništva Općine Cestica za razdoblje 2018. – 2021.**

Članak 1.

Članak 32. dopunjava se i mijenja te sada glasi:

Za provedbu Programa u 2020. godini planirana su sredstva u proračunu Općine Cestica

|  |  |  |
| --- | --- | --- |
| **MJERA/PODMJERA** | **IZNOS U HRK** | **AOP 2020** |
| **1. Bespovratne potpore za poduzetništvo i obrt** | **300.000,00** | **00204 Razvoj gospodarstva** |
| *1.1. Potpore početnicima – START UP* | *10.000,00* | *00204 Razvoj gospodarstva* |
| *1.2. Subvencija plaćanja komunalnog doprinosa* | *15.000,00* | *00204 Razvoj gospodarstva* |
| *1.3. Modernizacija opreme i proizvodnje MSP-a* | *200.000,00* | *00204 Razvoj gospodarstva* |
| *1.4. Jačanje poduzetničkih kompetencija* | *40.000,00* | *00204 Razvoj gospodarstva* |
| *1.5. Subvencija kamatne stope na poduzetničke kredite* | *15.000,00* | *00204 Razvoj gospodarstva* |
| *1.6.. Subvencija troškova pripreme natječajne i projektno tehničke dokumentacije za apliciranje na natječaje za bespovratna sredstva* | *20.000,00* | *00204 Razvoj gospodarstva* |
| **2. Bespovratne potpore poljoprivrednom sektoru** | **200.000,00** | **00205 Razvoj poljoprivrede** |
| *2.1. Podizanje dugogodišnjih nasada* | *20.000,00* | *00205 Razvoj poljoprivrede* |
| *2.2. Potpora stočnom fondu* | *40.000,00* | *00205 Razvoj poljoprivrede* |
| *2.3. Povećanje dodane vrijednosti poljoprivrednih proizvoda* | *40.000,00* | *00205 Razvoj poljoprivrede* |
| *2.4.Povećanje konkurentnosti poljoprivrednih gospodarstava* | *80.000,00* | *00205 Razvoj poljoprivrede* |
| *2.5. Subvencija pripreme natječajne i tehničke dokumentacije* | *20.000,00* | *00205 Razvoj poljoprivrede* |
| **3. Bespovratne potpore za razvoj turističkog sektora** | **100.000,00** | **00211 Razvoj turizma** |
| *3.1. Ulaganje u izgradnju smještajnih kapaciteta* | *60.000,00* | *00211 Razvoj turizma* |
| *3.2. Razvoj turističkih proizvoda i usluga* | *20.000,00* | *00211 Razvoj turizma* |
| *3.3. Sajmovi i manifestacije* | *20.000,00* | *00211 Razvoj turizma* |
| UKUPNO | **600.000,00** |  |

Članak 2.

Članak 33. dopunjava se tekstom:

 ''Svi projektni prijedlozi koji su nakon provedene evaluacije udovoljili uvjetima Faze I. i Faze II. postupka dodjele bespovratne potpore a za koje nije moguće izdati obavijest o dodjeli sredstava zbog nedostatne financijske omotnice u tekućoj proračunskoj godini sukladno usvojenom Programu, nalaze se na rezervnoj rang listi. Nakon usvajanja financijske omotnice Programa za sljedeću proračunsku godinu prijavitelju se može izdati obavijest o dodjeli sredstava ukoliko za nastavak provedbe Programa postoje dostatna proračunska sredstva.''

Članak 3.

 U svim ostalim dijelovima tekst Programa poticanja razvoja malog i srednjeg poduzetništva Općine Cestica za razdoblje 2018. – 2021. ostaje nepromijenjen. Sastavni dio ove Odluke je pročišćeni tekst poticanja razvoja malog i srednjeg poduzetništva Općine Cestica za razdoblje 2018. – 2021.

Članak 4.

 Ova Odluka stupa na snagu osmog dana od dana donošenja u ''Službenom vjesniku Varaždinske županije''.

Predsjednik Općinskog vijeća:

Darko Majhen, mag.pol.